Stanovisko Komisie podľa článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh smernica európskeho Parlamentu a Rady, ktorou sa ustanovuje rámec pre typové schvaľovanie motorových vozidiel, ich prípojných vozidiel a systémov, dielov a samostatných technických jednotiek na tieto vozidlá (Rámcová smernica) ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2007/0453 v konečnom znení - COD 2003/0153 */





[pic] | KOMISIA EURÓPSKYCH SPOLOČENSTIEV | Brusel, 20.7.2007 KOM(2007) 453 v konečnom znení 2003/0153 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh SMERNICA EURÓPSKEHO PARLAMENTU A RADY, ktorou sa ustanovuje rámec pre typové schvaľovanie motorových vozidiel, ich prípojných vozidiel a systémov, dielov a samostatných technických jednotiek na tieto vozidlá (Rámcová smernica) KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES) 2003/0153 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh SMERNICA EURÓPSKEHO PARLAMENTU A RADY, ktorou sa ustanovuje rámec pre typové schvaľovanie motorových vozidiel, ich prípojných vozidiel a systémov, dielov a samostatných technických jednotiek na tieto vozidlá (Rámcová smernica) (Text s významom pre EHP) 1. Úvod V článku 251 ods. 2 treťom pododseku písm. c) Zmluvy o ES sa ustanovuje, že Komisia predkladá stanovisko k návrhom zmien a doplnení navrhnutým Európskym parlamentom v druhom čítaní. Stanovisko Komisie k 53 k návrhom zmien a doplnení Európskeho parlamentu je uvedené ďalej. 2. SÚVISLOSTI NÁVRHU Návrh Komisie KOM(2003) 418, v konečnom znení, bol predložený Európskemu parlamentu a Rade 14. júla 2003 podľa postupu uvedeného v článku 251 Zmluvy o založení Európskeho spoločenstva. Právnym základom návrhu je článok 95 Zmluvy o ES. Európsky hospodársky a sociálny výbor predložil svoje stanovisko 28. januára 2004[1]. Európsky parlament predložil svoje stanovisko v prvom čítaní 11. februára 2004[2]. Podľa ustanovení článku 251 ods. 2 tretieho pododseku Zmluvy o ES prijala Rada spoločnú pozíciu jednohlasne 11. decembra 2006[3]. Komisia predložila svoje stanovisko k spoločnej pozícii 12. decembra 2006. Európsky parlament prijal stanovisko v prvom čítaní 10. mája 2007. 3. CIEľ NÁVRHU Od roku 1970 je rámcová smernica 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel hlavným právnym nástrojom, ktorým na účely realizovania spoločného trhu v automobilovom sektore Európske spoločenstvo disponuje. Návrh smernice je hĺbkovým prepracovaním smernice 70/156/EHS a má sa ním umožniť rozšírenie zásad jednotného typového schvaľovania v Spoločenstve na všetky úžitkové vozidlá. Rovnako zahŕňa nové ustanovenia, ktorými sa má uľahčiť prístup malých a stredných podnikov na vnútorný trh. Okrem iného obsahuje zmeny a doplnenia právneho charakteru s cieľom zefektívniť vypracovávanie právnych predpisov Spoločenstva ako aj ustanovení, ktorými by sa umožnilo lepšie postihnúť problematiku aktualizovania technických ustanovení vzťahujúcich sa na motorové vozidlá vzhľadom na vývoj právnych predpisov na medzinárodnej úrovni. 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU Na plenárnom zasadnutí 10. mája 2007 prijal Európsky parlament 53 zo 62 zmien a doplnení predložených na hlasovanie. Všetky prijaté zmeny a doplnenia sú výsledkom medziinštitucionálnych kontaktov, ktorých cieľom bolo dosiahnutie dohody v druhom čítaní. Prvá skupina zmien a doplnení sa týka článku 31 o „kritických dieloch“[4]. Ich cieľom je lepšie zohľadňovať záujmy výrobcov náhradných dielov, ktorí zásobujú trh v rámci popredajného servisu. Okrem iného sa vyjasnili niektoré body tohto článku. Druhou skupinou zmien a doplnení[5] sa výrobcom, ktorí sa špecializujú na úpravy vozidiel pre osoby so zdravotným postihnutím, umožní zjednodušený postup typového schvaľovania. Tretia skupina[6] sa týka právnych aspektov postupu takzvanej komitológie s právom na preskúmanie, ktoré si vyžiadali úpravu znenia príslušných článkov podľa najnovšej formulácie, ktorú používajú inštitúcie. Štvrtá skupina zmien a doplnení[7] sa týka odkazov na medzinárodne platné právne predpisy, ktoré boli zosúladené s odporúčaniami pracovnej skupiny na vysokej úrovni v rámci „CARS 21“. Piata skupina zmien a doplnení[8] sa vzťahuje na úpravy, ktoré boli nevyhnutné v nadväznosti na pristúpenie Bulharska a Rumunska k Európskej únii. Šiesta skupina zmien a doplnení[9] sa týka prechodných ustanovení, ktorými sa má umožniť výrobcom autokarov a autobusov postupné prispôsobovanie sa novým postupom, ktoré sa ustanovujú v tejto smernici, bez toho, aby bola ohrozená cestná bezpečnosť. Ostatné zmeny a doplnenia[10] majú len redakčný charakter. Zmenou a doplnením č.6 sa vytvára prepojenie s právnymi predpismi Euro 5 a Euro 6. Zmenou a doplnením č. 10 sa objasňuje, že medzi rámcovou smernicou a smernicou o strojových zariadeniach nedochádza k prekrývaniu. Zmenou a doplnením č. 28 sa objasňuje, že technické zmeny týkajúce sa aspektov, na ktoré sa vzťahuje rámcová smernica sa môžu uskutočniť prostredníctvom nariadenia ES. Zmenou a doplnením č. 31 sa má umožniť vykonávať typové schvaľovania bez ohľadu na typ energie použitej na pohon vozidla. Zmenou a doplnením č. 36 sa umožní lepšie definovanie zadržiavacích systémov pre dospelých a deti. Cieľom zmeny a doplnenia č. 37 je zosúladenie formulácie s nedávno prijatou rezolúciou pracovnej skupiny 29 Hospodárskej komisie Spojených národov pre Európu. Zmeny a doplnenia 11 a 16 predstavujú opravy. Komisia prijíma všetkých 53 uvedených zmien a doplnení. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené v predchádzajúcom texte. [1] Ú. v. EÚ C 108, 30.4.2004, s. 29. [2] Ú. v. EÚ C 108, 22.04.2004, s. 370. [3] Ú. v. EÚ C 139, 20.3.2007, s. 1. [4] Zmeny a doplnenia č. 17, 22 - 24, 32, 46 - 48, 50 a 55. [5] Zmeny a doplnenie č. 7, 12, 33 - 35, 42 a 43. [6] Zmeny a doplnenia č. 2, 8, 13 - 15, 49, 51 - 54, 56 - 62. [7] Zmeny a doplnenia č. 3, 9 a 25. [8] Zmeny a doplnenia č. 38 - 41. [9] Zmeny a doplnenia č. 1, 30, 44 a 45. [10] Zmeny a doplnenia č. 6, 10, 11, 16, 28, 31, 36 a 37.